മേരി കോമിന് ലൈഫ് ടൈം അച്ചീവ്മെന്റ് പുരസ്കാരം തിരുവനന്തപുരം : വനിതാ ലോക ബോക്സിങ് ചാമ്ബ്യനായിരുന്ന എം.സി. മേരികോമിന് കേരള ഒളിമ്ബിക്സ് അസോസിയേഷന്റെ 2020 ലെ െലെഫ് െടെം അച്ചീവ്മെന്റ് അവാര്ഡ്.ടോക്കിയോ ഒളിമ്ബിക്സില് ഇന്ത്യക്കു വേണ്ടി മെഡല് നേടിയ താരങ്ങളെ ആദരിക്കുന്ന ചടങ്ങില് വച്ചായിരിക്കും മേരികോമിന് പുരസ്കാരം നല്കുക. ഒളിമ്ബിക്സില് ഇന്ത്യക്കു വേണ്ടി പങ്കെടുത്ത മേരി കോം ഉള്പ്പെടെയുള്ള താരങ്ങള്ക്കും ക്യാഷ് പ്രൈസ് നല്കുമെന്നും കേരള ഒളിമ്ബിക്സ് അസോസിയേഷന് അറിയിച്ചു. മുഖ്യമന്ത്രിയും കായികമന്ത്രിയും സിനിമാ താരങ്ങളും ചടങ്ങില് പങ്കെടുക്കും. കേരളത്തില്നിന്നു കൂടുതല് പേരെ രാജ്യാന്തര മത്സരങ്ങളില് ജയിക്കാന് പ്രാപ്തരാക്കുക എന്ന ഉദ്ദേശത്തോടെ ദേശീയ ഗെയിംസ് മാതൃകയില് സംസ്ഥാന ഒളിമ്ബിക്സ് ഗെയിംസും ഒളിമ്ബിക്സ് അസോസിയേഷന് സംഘടിപ്പിക്കും. ഗോവാ ദേശീയ ഗെയിംസിന് മുമ്ബായി അടുത്തവര്ഷം ഫെബ്രുവരിയിലായിരിക്കും ഇത്. 2028, 2032 ഒളിമ്ബിക്സില് മെഡല് ലക്ഷ്യമാക്കി താരങ്ങളെ കണ്ടെത്തി ദത്തെടുത്ത് പരിശീലനവും മറ്റും നല്കുന്ന സ്മാര്ട്ട് സ്കീം പദ്ധതിയും നടപ്പാക്കും. അസോസിയേഷന് നിയോഗിക്കുന്ന ഒരു വിദഗ്ധ സമിതിയാണു താരങ്ങളെ കണ്ടെത്തുക. ജില്ലാ അസോസിയേഷനുകള് രൂപീകരിക്കുന്നതിന് വിവിധ അസോസിയേഷനുകളെ സഹായിക്കുകയും ചെയ്യും.